CELEX: 62011CJ0185
Language: el
Date: 2012-01-26
Title: Απόφαση του Δικαστηρίου (όγδοο τμήμα) της 26ης Ιανουαρίου  2012. # Ευρωπαϊκή Επιτροπή κατά Δημοκρατίας της Σλοβενίας. # Παράβαση κράτους μέλους - Πρωτασφάλιση εκτός της ασφάλειας ζωής - Οδηγίες 73/239/ΕΟΚ και 92/49/ΕΟΚ - Εσφαλμένη και ελλιπής μεταφορά στο εσωτερικό δίκαιο. # Υπόθεση C-185/11.

Απόφαση του Δικαστηρίου (όγδοο τμήμα) της 26ης Ιανουαρίου 2012 —Επιτροπή κατά Σλοβενίας
      (Υπόθεση C‑185/11)
      «Παράβαση κράτους μέλους — Πρωτασφάλιση εκτός της ασφάλειας ζωής —Οδηγίες 73/239/ΕΟΚ και 92/49/ΕΟΚ — Εσφαλμένη και ελλιπής μεταφορά στο εσωτερικό δίκαιο»
      Προσφυγή λόγω παραβάσεως — Εξέταση του βασίμου από το Δικαστήριο —Κατάσταση που πρέπει να λαμβάνεται υπόψη — Η κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 258 ΣΛΕΕ) (βλ. σκέψη 21)
      Αντικείμενο 
      
         
               Παράβαση κράτους μέλους — Παράβαση των άρθρων 56 και 63 της Συνθήκης για τη λειτουργία της Ευρωπαϊκής Ένωσης — Παράβαση του
                  άρθρου 8, παράγραφος 3, της πρώτης οδηγίας 73/239/ΕΟΚ του Συμβουλίου, της 24ης Ιουλίου 1973, περί συντονισμού των νομοθετικών
                  κανονιστικών και διοικητικών διατάξεων που αφορούν την ανάληψη δραστηριότητος πρωτασφαλίσεως, εκτός της ασφαλίσεως ζωής, και
                  την άσκηση αυτής (ΕΕ ειδ. έκδ. 06/001, σ. 157) και των άρθρων 29 και 39 της οδηγίας 92/49/ΕΟΚ του Συμβουλίου, της 18ης Ιουνίου
                  1992, για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας
                  ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός της ασφάλειας
                  ζωής· ΕΕ L 228, σ. 1)
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Σλοβενίας, έχοντας μεταφέρει εσφαλμένως και ελλιπώς στην εθνική έννομη τάξη την πρώτη οδηγία 73/239/ΕΟΚ του
                     Συμβουλίου, της 24ης Ιουλίου 1973, περί συντονισμού των νομοθετικών κανονιστικών και διοικητικών διατάξεων που αφορούν την
                     ανάληψη δραστηριότητος πρωτασφαλίσεως, εκτός της ασφαλίσεως ζωής, και την άσκηση αυτής, όπως τροποποιήθηκε με την οδηγία 2005/68/ΕΚ
                     του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, και την οδηγία 92/49/ΕΟΚ του Συμβουλίου, της 18ης
                     Ιουνίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός
                     της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός
                     της ασφάλειας ζωής), όπως αυτή τροποποιήθηκε με την οδηγία 2005/68, παρέβη τις υποχρεώσεις που υπέχει από το άρθρο 8, παράγραφος
                     3, της οδηγίας 73/239, καθώς και από τα άρθρα 29 και 39 της οδηγίας 92/49.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Η Ευρωπαϊκή Επιτροπή και η Δημοκρατία της Σλοβενίας φέρουν τα δικαστικά τους έξοδα.